Els ritmes de batukada s’uneixen a la literatura en la nova activitat d’animació lectora de la Biblioteca Infantil
2025-07-24

“Per què les tortugues caminen a poc a poc?” Aquest és l’enigmàtic i alhora divertit títol de la nova activitat d’animació lectora de la Biblioteca Infantil de Burjassot que dimarts que ve, 17 de maig, a partir de les 17:30 hores, tindrà lloc en la Plaça de la Casa de Cultura de Burjassot.

Ambientada en el conte que porta el mateix nom que l’activitat, els participants en la mateixa tindran l’oportunitat de conéixer, a partir del ritme dels tambors de Damián, del taller de batukada del Centre de Formació Les Sitges, la raó per la qual les tortugues caminen a poc a poc.

Comptant amb la col·laboració de Damián, la tècnic de la Biblioteca Infantil narrarà el conte i els tambors seran els encarregats de posar el ritme als passos de la tortuga. Tambors que els propis xiquets i xiquetes de la Biblioteca Infantil podran tocar sent així també protagonistes i part de l’activitat.